**גמר ליגת האלופות 2006**, הוא משחק כדורגל שהתקיים בסטאד דה פראנס שבפריז, בירת צרפת, ב-17 במאי 2006 והיווה את גמר ליגת האלופות לשנת 2006. המשחק נערך בין קבוצת ברצלונה הספרדית לבין ארסנל האנגלית, ונגמר בתוצאה 2:1 לברצלונה. הבקיעו סמואל אטו וז'וליאנו בלטי מקבוצת ברצלונה, וסול קמפבל מקבוצת ארסנל. כמו כן, שוער ארסנל ינס להמן הורחק כבר במחצית הראשונה.

לפני 2006, זכייתה האחרונה (והראשונה) בליגת האלופות של ברצלונה הייתה בשנת 1992. ארסנל שמעולם לא זכתה בתואר, העפילה לגמר מבלי לספוג שערים בעשרה משחקים רצופים, ובכך שברה את השיא של קבוצת מילאן שלא ספגה שערים שבעה משחקים רצופים.

שלבי הטורניר
------------

שתי הקבוצות עלו אוטומטית לשלב הבתים של ליגת האלופות. ברצלונה עקב זכייתה באליפות הליגה הספרדית וארסנל עקב סיומה במקום השני בפרמייר ליג האנגלית. ברצלונה שיחקה את כל משחקי הבית שלה באצטדיון הקאמפ נואו שבברצלונה בעוד שארסנל שיחקה את משחקיה הביתיים באצטדיון הייבורי.

### ארסנל

ארסנל שיחקה בבית ב' יחד עם אייאקס ההולנדית, ת'ון השווייצרית וספרטה פראג הצ'כית. את הבית היא סיימה במקום הראשון עם חמישה ניצחונות ותוצאת תיקו אחת (מול אייאקס אמסטרדם).
בשלב שמינית הגמר התמודדה ארסנל מול קבוצת ריאל מדריד הספרדית. במשחק הראשון ניצחה ארסנל בתוצאה 1:0, משער של תיירי הנרי ואילו המשחק השני נגמר בתוצאה 0:0.
בשלב רבע הגמר התמודדה מול קבוצת יובנטוס האיטלקית וניצחה במשחק הראשון 2:0, כאשר המשחק השני נגמר בתוצאה 0:0. בשלב חצי הגמר פגשה ארסנל את ויאריאל הספרדית. המשחק הראשון נגמר בתוצאה 1:0 לארסנל, בעוד שהמשחק השני נגמר בתוצאה 0:0 כאשר חואן רומן ריקלמה מוויאריאל מחטיא בעיטת עונשין מ-11 מטריםבדקה ה-89 של המשחק ובכך מעלה את ארסנל לגמר.

**הבית של ארסנל**

| קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות |
| --- | --- | --- | --- | --- | --- | --- | --- | --- |
| אנגליהאנגליה **ארסנל** | 6 | 5 | 1 | 0 | 10 | 2 | 8 | **16** |
| הולנדהולנד **אייאקס** | 6 | 3 | 2 | 1 | 10 | 6 | 4 | **11** |
| שווייץשווייץ**תון** | 6 | 1 | 1 | 4 | 4 | 9 | -5 | **4** |
| צ'כיהצ'כיה**ספרטה פראג** | 6 | 0 | 2 | 4 | 2 | 9 | -7 | **4** |

### ברצלונה

ברצלונה שיחקה בבית ג' יחד עם ורדר ברמן הגרמנית, אודינזה האיטלקית ופנאתינאיקוס היוונית. את הבית היא סיימה במקום הראשון עם חמישה ניצחונות ותוצאת תיקו אחת (מול פנאתינייקוס).
בשלב שמינית הגמר פגשה ברצלונה את צ'לסי האנגלית, כאשר המשחק הראשון נגמר בתוצאה 2:1 לברצלונה ואילו המשחק השני נגמר בתוצאה 1:1. לשלב רבע הגמר התמודדה מול בנפיקה הפורטוגלית, וצמד המשחקים נגמרו בתוצאה של 0:0 ו 2:0 לטובת ברצלונה. בשלב חצי הגמר התמודדה מול מילאן האיטלקית כאשר המשחק הראשון הסתיים בתוצאה של 1:0 לברצלונה והמשחק השני נגמר בתוצאה של 0:0.

**הבית של ברצלונה**

| קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות |
| --- | --- | --- | --- | --- | --- | --- | --- | --- |
| ספרדספרד **ברצלונה** | 6 | 5 | 1 | 0 | 16 | 2 | 14 | **16** |
| גרמניהגרמניה **ורדר ברמן** | 6 | 2 | 1 | 3 | 12 | 12 | 0 | **7** |
| איטליהאיטליה **אודינזה** | 6 | 2 | 1 | 3 | 10 | 12 | -2 | **7** |
| יווןיוון **פנאתינאיקוס** | 6 | 1 | 1 | 4 | 4 | 16 | -12 | **4** |

הגמר
----

שתי הקבוצות העפילו לשלב הגמר מבלי שהפסידו במשחק בכל מהלך הטורניר. ברצלונה שיחקה במערך 4-3-3 כאשר אדמילסון משחק בעמדת הקשר האחורי. דקו וואן בומל הקשרים הקדמיים בעוד ארסנל שיחקה במערך 4-4-2. ליונל מסי לא היווה חלק מההרכב של ברצלונה עקב חזרתו מפציעה. הנריק לארסון ערך את אחד ממשחקיו האחרונים במדי ברצלונה.

|  |  |  |  |  |
| --- | --- | --- | --- | --- |
| 17 במאי 2006  20:45 | **אנגליהאנגליה ארסנל** | **1–2** | **ספרדספרד ברצלונה** | סטאד דה פראנס**צופים:** 79,610**שיפוט:** טרייה הוגה (נורווגיה) |
| קמפבל הובקע שער בדקה ה- 37' 37' |  | אטו הובקע שער בדקה ה- 76' 76'  בלטי הובקע שער בדקה ה- 80' 80' |

#### הרכבי הקבוצות

|  |  |
| --- | --- |
| 





**ארסנל**
 | 





**ברצלונה**
 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| **ארסנל:** |
|  |  |
|
| שוער | **1** | גרמניהגרמניה ינס להמן |
| מגן | **27** | חוף השנהבחוף השנהב עמנואל אבואה |
| בלם | **28** | חוף השנהבחוף השנהב קולו טורה |
| בלם | **23** | אנגליהאנגליה סול קמפבל |
| מגן | **3** | אנגליהאנגליה אשלי קול |
| קשר | **7** | צרפתצרפת רובר פירס |
| קשר | **19** | ברזילברזיל ג'ילברטו סילבה |
| קשר | **15** | ספרדספרד ססק פברגאס |
| קשר | **13** | בלארוסבלארוס אלכסנדר חלב |
| חלוץ | **8** | שוודיהשוודיה פרדי יונגברי |
| חלוץ | **14** | צרפתצרפת תיירי הנרי (קפטן) |
| **מחליפים:** |
| שוער | **24** | ספרדספרד מנואל אלמוניה |
| הגנה | **20** | שווייץשווייץ פיליפ סנדרוס |
| הגנה | **22** | צרפתצרפת גאל קלישי |
| קישור | **16** | צרפתצרפת מתייה פלמיני |
| התקפה | **9** | ספרדספרד חוסה אנטוניו רייס |
| התקפה | **10** | הולנדהולנד דניס ברגקאמפ |
| התקפה | **11** | הולנדהולנד רובין ואן פרסי |
| **מאמן:** |
| צרפתצרפת ארסן ונגר |

 |  | 

|  |
| --- |
| **ברצלונה:** |
|  |  |
| שוער | **1** | ספרדספרד ויקטור ואלדס |
| מגן | **23** | ספרדספרד אולגר |
| בלם | **4** | מקסיקומקסיקו רפאל מרקס |
| בלם | **5** | ספרדספרד קרלס פויול (קפטן) |
| מגן | **12** | הולנדהולנד ג'ובאני ואן ברונקהורסט |
| קשר | **15** | ברזילברזיל אדמילסון |
| קשר | **20** | ברזילברזיל דקו |
| קשר | **17** | הולנדהולנד מארק ואן בומל |
| קיצוני | **8** | צרפתצרפת לודוביק ג'ולי |
| קיצוני | **10** | ברזילברזיל רונאלדיניו |
| חלוץ | **9** | קמרוןקמרון סמואל אטו |
| **מחליפים:** |
| שוער | **25** | ספרדספרד אלברט ג'ורקרה |
| הגנה | **2** | ברזילברזיל ז'וליאנו בלטי |
| הגנה | **16** | ברזילברזיל סילביניו |
| קישור | **3** | ברזילברזיל טיאגו מוטה |
| קישור | **6** | ספרדספרד צ'אבי |
| קישור | **24** | ספרדספרד אנדרס אינייסטה |
| התקפה | **7** | שוודיהשוודיה הנריק לארסון |
| **מאמן:** |
| הולנדהולנד פרנק רייקארד |
|

 |

### מהלך המשחק

לפני תחילת המשחק נערך טקס הפתיחה המסורתי של גמר ליגת האלופות. לאחר מכן הוצגו הרכבי הקבוצות וצוות השופטים. שריקת הפתיחה אירעה ב-20:45 על פי השעון המקומי, כאשר הכדור ניתן לשחקני ברצלונה לבעיטת הפתיחה.

#### מחצית ראשונה

המהלך הראשון היה שייך לארסנל ולתיירי הנרי שבעט כדור חזק אל עבר ויקטור ואלדס, שהדף את הכדור לקרן. מהקרן קיבלה ארסנל הזדמנות נוספת, אך גם בפעם הזו ידו של ואלדס הייתה על העליונה. האירוע המכונן של המשחק הגיע בדקה ה-18. לאחר מספר הזדמנויות לברצלונה שלא צלחו, הגיע סמואל אטו למצב של אחד על אחד מול להמן השוער, שנאלץ להכשיל אותו מחוץ לרחבה. למרות שבהמשך המהלך הגיע הכדור אל ג'ולי שבעט אותו לשער, החליט השופט שלא להעניק יתרון ולבטל את המהלך כולו, והוציא ללהמן את הכרטיס האדום. מיד לאחר מכן נכנס השוער המחליף מנואל אלמוניה במקום רובר פירס. חרף הלחץ שהפעילו שחקני ברצלונה, דווקא ארסנל הייתה זו שעלתה ליתרון ראשון במשחק, כאשר בדקה ה-35 הכשיל קרלס פויול את עמנואל אבואה באזור הקרן. הכדור החופשי שהוגבה לרחבה על ידי תיירי הנרי מצא את ראשו של סול קמפבל הבלם שנגח לשער. הקבוצות ירדו למחצית כאשר התוצאה הייתה 0:1 לארסנל, שכאמור החל מהדקה ה-20 שיחקה בעשרה שחקנים.

#### מחצית שנייה

עם פתיחת המחצית השנייה נכנס אנדרס אינייסטה במקום אדמילסון הפצוע, אך למרות החילוף ההתקפי לא הצליחה ברצלונה לכבוש שער משווה. בדקה ה-60 יצא מארק ואן בומל ובמקומו נכנס הנריק לארסון החלוץ כדי להוסיף כוח להתקפת ברצלונה. חרף כל זאת, דווקא ארסנל הייתה קרובה לכיבוש השער השני במשחק כאשר הן הנרי והן ליונברג החמיצו מצבים קורצים מול השער. הנרי אף החמיץ הזדמנות במצב של אחד על אחד מול ואלדס. בדקה ה-70 החליט רייקארד להוציא את אולגר המגן ובמקומו הכניס את ז'וליאנו בלטי, דבר שגרם לארסנל לערוך חילוף הגנתי (פלמיני במקום פברגאס) כדי לנסות ולשמור על התוצאה. דקות ספורות לאחר החילוף בארסנל הכניס אינייסטה כדור לרחבה, ולארסון יישר לאטו שמשמונה מטרים לא החמיץ והשווה את התוצאה עבור ברצלונה. ארבע דקות לאחר שער השוויון, הנריק לארסון הכניס כדור אלכסוני לבלטי שבעט בין רגליו של השוער את שער הניצחון. בעקבות השער נשלח שחקן ארסנל חוסה אנטוניו רייס אל המגרש במקומו של חלב במטרה להשוות, אך דווקא ברצלונה הייתה זו שהגיעה לעוד מספר הזדמנויות.

המשחק הסתיים בתום 90 דקות בתוצאה 2:1 לברצלונה והקפטן קרלס פויול זכה להניף את הגביע יחד עם חבריו לקבוצה.

סטטיסטיקות
----------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **מחצית ראשונה**

|  | ארסנל | ברצלונה |
| --- | --- | --- |
| שערים | 1 | 0 |
| בעיטות לשער | 4 | 8 |
| בעיטות למסגרת | 3 | 3 |
| החזקה בכדור | 41% | 59% |
| קרנות | 1 | 1 |
| עבירות | 7 | 10 |
| נבדלים | 0 | 0 |
| כרטיסים צהובים | 1 | 0 |
| כרטיסים אדומים | 1 | 0 |

 |  | **מחצית שנייה**

|  | ארסנל | ברצלונה |
| --- | --- | --- |
| שערים | 0 | 2 |
| בעיטות לשער | 4 | 12 |
| בעיטות למסגרת | 2 | 6 |
| החזקה בכדור | 39% | 61% |
| קרנות | 3 | 2 |
| עבירות | 9 | 10 |
| נבדלים | 1 | 1 |
| כרטיסים צהובים | 1 | 2 |
| כרטיסים אדומים | 0 | 0 |

 | **כללי**

|  | ארסנל | ברצלונה |
| --- | --- | --- |
| שערים | 1 | 2 |
| בעיטות לשער | 8 | 20 |
| בעיטות למסגרת | 5 | 9 |
| החזקה בכדור | 36% | 64% |
| קרנות | 4 | 3 |
| עבירות | 16 | 20 |
| נבדלים | 1 | 1 |
| כרטיסים צהובים | 2 | 2 |
| כרטיסים אדומים | 1 | 0 |

 |

קישורים חיצוניים
----------------

ויקישיתוף מדיה וקבצים בנושא **גמר ליגת האלופות 2006** בוויקישיתוף
* אודות הגמר באתר אופ"א

הערות שוליים
------------

1. 1 2 3  UEFA, סטטיסטיקות של משחק הגמר
2. ↑  אתר UEFA, היסטורית ההישגים של ברצלונה בליגת האלופות.
3. ↑  אתר UEFA, היסטוריית המשחקים של מילאן בליגת האלופות בעונת 2004 .
4. 1 2 3  אתר UEFA, סטטיסטיקות המשחקים של ארסנל
5. 1 2  אתר UEFA, סטטיסטיקות המשחקים של ברצלונה

| משחקי גמר גביע אירופה וליגת האלופות |
| --- |
| גביע אירופה לאלופות | 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 |
| ליגת האלופות | 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 |